Virginijus Grabliauskas

Virginijus Grabliauskas (g. 1972 m. birželio 21 d. Vilniuje) – Lietuvos šachmatininkas, 
tarptautinis meistras (nuo 1994 m.), Lietuvos šachmatų čempionas (1997 m.), korespondencinių šachmatų tarptautinis didmeistris (nuo 2010 m.), Europos komandinių korespondencinių šachmatų vicečempionas, 10-ies Lietuvos komandinių čempionatų laimėtojas (1992, 1993, 1995, 1997, 2005-2009 m.).

 Biografija  
Baigė Vilniaus 44-ąją vidurinę mokyklą.  1995 m. baigė studijas Vilniaus universiteto Komunikacijos fakultete. 

1994-2004 m. „ZPR International Inc.“ atstovybės analitikas-asistentas, 2004-2007 m. investicinių bendrovių valdymo įmonės „Investicijų portfelių valdymas“ finansų analitikas.
Nuo 2008 m. VšĮ „Nacionalinė šachmatų lyga“ direktorius. 

Pirmasis treneris - Juozas Butkus. 2000 m. pradėjo žaisti korespondenciniais šachmatais. Sėkmingai atstovavo Lietuvai Europos čempionatuose.  2007 m. vyresnysis korespondencinių šachmatų meistras. Nuo 2009 m. Irano nacionalinės jaunių šachmatų rinktinės treneris.  2010 m. ICCF kongresas Turkijoje suteikė korespondencinių šachmatų didmeistrio titulą.Virginijus Grabliauskas: Biografija 

1999-2000 m. organizavo Tarptautinės korespondencinių šachmatų federacijos (ICCF) kongresą Deitona Biče, Florida (JAV). 
2002-2008 m. Lietuvos korespondencinių šachmatų federacijos (LKŠF) sekretorius. Nuo 2004 m. LKŠF atstovas ICCF serveryje (LKŠF organizuojamų turnyrų organizatorius ir turnyrų direktorius).  
2005 m. Lietuvos šachmatų klubų lygos (LŠKL) bendrasteigėjas. Nuo 2003 m. Vilniaus šachmatų ir bridžo klubo „NSEL30“ sekretorius.Lietuvos sporto enciklopedija: Virginijus Grabliauskas (VšĮ Lietuvos sporto informacijos centras, LSIC)

 Pasiekimai 
 1991 m. Europos jaunimo šachmatų čempionatas, Olborgas (Danija): 	4,5 tšk., 	17 vieta 	tarp 36 dalyvių
 2002-2006 m. XIV Pasaulio korespondencinių šachmatų olimpiada (I olimpiada elektroniniu paštu), 2 vieta.
 1999-2004 m. V Europos komandinis korespondencinių šachmatų čempionatas, 2 vieta.
 VI Europos komandinis korespondencinių šachmatų čempionatas, 2 vieta.

 Šaltiniai 

Kategorija:Lietuvos šachmatų čempionai
Kategorija:Korespondencinių šachmatų didmeistriai